钦定古今图书集成/理学汇编/字学典/第086卷 > 《徐渭笔道通会》 > 《丰道生学书法》
## 钦定古今图书集成/理学汇编/字学典/第086卷 > 《徐渭笔道通会》 > 《丰道生学书法》

学书须先楷法，作字必先大字，八岁即学大字，以颜
为法；十馀岁乃习中楷，以欧为法。中楷既熟，然后敛
为小楷，以锺、王为法。楷书既成，乃纵为行书，行书既
成，乃纵为草书。学草书者，先习章草，知偏旁来历，然
后变化为《草。圣》凡行草，必先小而后大，欲其专法二
王，不可遽放也。学篆者亦必由楷书，正锋既熟，则易
为力。学八分者先学篆，篆既熟方学八分，乃有古意
大楷。　童子八岁至十岁学楷书，其法必先大而后
小，如颜鲁公《大唐中兴颂》。〈在永州〉《东方朔碑》。〈德州〉按此二
碑当薄纸钩出，填作墨字，褙成影本，每日习五十字，
四年之功可得七万字，则他日作题匾大字有法。又
宋蔡君谟书《万安桥记》。〈闽中有石刻亦可参看〉若题匾字，须求
洒落，不可竟学写碑字面。他的法拘著在匡子里。况
碑字甚小，不足为匾字用也。须如虞、欧作碑，凡长短、
大小、阔狭，皆随形体为之，四旁尚有馀地，庶不拘拘。
《更见古意》。颜之满塞，断不可学。且颜、柳稍变其体，大
小侧背，略存大势，而偏旁清劲，亦复可喜。或者赏其
奇妙耳。〈他字乃偏旁相照应者〉须拆开看，各自成字，又不可各
自成了一边点亦如之。皆欲有照应，方有意思。大凡
大字，须先颜次王。若米老写匾，多是行书，倾攲不正，
便难入格。以“须”字之洒落，则善矣。

中楷：　童子十一岁至十三岁，当学中楷书，以欧阳
询《九成宫》及《虞恭公》二碑为法。〈俱在西安府〉“钩填俱如前
法，日影百字，三年之功，可得十万字。熟此则八法具
备，思过半矣。进而魏晋，如堂构已成，丹艧何有！”欧阳
询《书姚恭公墓志》。〈西安〉《佛遗教经》。〈唐人书结字皆四方少古意故习遗教为渐进于古矣〉小楷：　童子十四岁至十六岁，须学小楷，如王羲之
临锺繇《宣示表》。〈见淳化阁帖〉锺繇《书戎路表》。〈见星凤楼帖〉《力命
表》。《王右军书》。《乐毅论》《曹娥碑》。

行书　凡童子十七至二十岁，须学行书，先学右军
书《兰亭叙》。〈取定武本钩填影习如宣示之功〉及右军《开皇》等帖。〈俱在豫章〉
又“《怀仁集》右军书《三藏圣教序》及《荐福》等碑，亦足观
览。”又“集书《阴符经》，献之”、行书诸帖。

草书：　童子廿二至廿五岁学草书，其法亦先小而
后大，须以右军“十七日”等帖及怀素书“圣母碑”二大
字草书为法。又张旭《长风帖》。

篆书　大凡童子十三岁至廿三岁当学篆，其法先
大而后小，先今而后古。当以阳冰书《琅琊山新凿泉
题》。〈今在滁州盖少温篆本不古惟此碑秀逸有神可以启发初学〉李斯书《峄山碑》。〈在陜
西〉及《泰山碑》。〈在济南府〉宋张有书《伯夷颂》，元周伯琦临张
有书《严先生祠堂记》，蒋冕书小字千文为法，古篆则
学史籀《石鼓文》《锺鼎千文》。

八分书　童子至廿四、廿五岁，当学八分，其法先大
而后小，当法“唐明皇《泰山碑铭》。”〈书本不古可发初学故录之〉《北海
相景君碑》《鸿都石经》《堂邑令费凤碑阴》。